Nacionalna biblioteka Azerbejdžana
<s>Nacionalna biblioteka Azerbejdžana Mirza Fatali Ahundov () je je nacionalna biblioteka i depozitarna biblioteka Azerbejdžana sa sedištem u Bakuu.</s><s>Danas predstavlja glavni informativni i kulturni centar zemlje.</s><s>Njen glavni zadatak je pohrana i umreživanje (digitalizacija) svih knjiga, zbornika, radova, novina, časopisa i ostale štampe obavljene u Azerbejdžanu.</s>

<s>Biblioteka je osnovana 1922. godine i dobila je ime po azerbejdžanskom dramskom piscu i filozofu Mirza Ahundovu.</s><s>Ukrašena je statuama raznih pisaca i pesnika kao što su: Nizami Gandžavi, Mahsati, Uzeir Hadžibejli, Šota Rustaveli, Aleksandar Puškin i drugi.</s><s>Zgrada ima četiri sprata, a zbirka knjiga od 4,5 miliona jedinica podeljena je na osam nivoa.</s><s>Posebno dizajnirani liftovi donose knjige krajnjim korisnicima, dok čitaonica ima 500 mesta.</s><s>Knjige se mogu naručiti putem elektronske pošte uz prethodnu elektronsku registraciju.</s>

<s>Zgradu je projektovao azerbejdžanski arhitekta Mihail Husejnov.</s>

<s>Historija 
Azerbejdžanska nacionalna biblioteka je osnovana 1922. godine, dok je na sadašnju lokaciju premeštena 23. maja 1923. godine.</s><s>Puni naziv biblioteke u početku je bio Glavna biblioteka i Državna biblioteka Azerbejdžana.</s><s>Današnji naziv biblioteka je dobila 11. jula 1939. godine.</s>

<s>Godine 1962. biblioteka je dobila dozvolu da stvara veze i razmenjuje iskustva sa Francuskom nacionalnom bibliotekom.</s><s>Status narodne biblioteke stekla je 2004. godine odlukom nadležnog ministarstva.</s><s>Godinu dana kasnije biblioteka je postala članica Međunarodne organizacije evropskih nacionalnih biblioteka.</s><s>Tako je Azerbejdžan posle Rusije postao druga postsovjetska zemlja članica te organizacije.</s><s>Ova organizacija trenutno objedinjuje 54 evropske biblioteke, koje na taj način čine jedinstven sistem koji omogućava kreiranje evropskog elektronskog kataloga knjiga.</s>

<s>Knjižni fond 
Ukupan knjižni fond iznosi 4,513 miliona jedinica i obuhvata knjige, štampanu građu, novine, fascikle, disertacije i drugu evidenciju.</s><s>Fond takođe uključuje kopije svih novina koje su izlazile tokom sovjetske ere.</s><s>Takođe, biblioteka dobija po četiri primerka svake knjige i po dva primerka svakog časopisa i dnevnih novina koji se izdaju u Azerbejdžanu.</s><s>Takođe čuva mikrofilmove i fotografije novina koje su izlazile u Azerbejdžanu pre boljševičke revolucije.</s>

<s>Izvori</s>

<s>Vanjske veze</s>

<s>Službena web stranica Nacionalne biblioteke Azerbejdžana</s>

<s>Nastanci 1922.</s><s>Azerbejdžan
Biblioteke u Azerbejdžanu
Građevine u Bakuu
Obrazovanje u Bakuu
Kultura u Bakuu</s>

